Gofal Eithriadol yn ystod y 1000 diwrnod cyntaf 
Beth yw’r 1,000 diwrnod cyntaf 
Dywed y wefan ‘The first 1,000 days (Mehefin 2022)’ mae’r 1000 diwrnod cyntaf baban yn holl bwysig gan fod eu hymennydd yn datblygu’n gyflymach yn ystod y 1000 diwrnod yma nag unrhyw adeg arall o’i fywyd.  Yn ogystal â’i ymennydd mae eu corff a’i system imiwnedd yn datblygu’n gyflym o fewn y cyfnod yma hefyd. Mae’r 1000 diwrnod cyntaf yn cyfri o pan fydd babi yn cael ei genhedlu nes eu bod yn 2 flwydd oed.  Yn ôl ‘The best start for life a vision for the 100,01 critical days (2021)’ mae’n bwysig bod y fam yn cael beichiogrwydd iach; trwy roi maeth cywir i’r babi, lleihau straen a bod mewn amgylchedd iach sydd yn rhydd o gyffuriau a cham-drin.  Mae’r ffordd mae babi yn cael ei ofalu am yn groth y fam yn effeithio ar ei ddatblygiad pan fydd yn cael ei eni a sut fyddai’n datblygu yn y dyfodol.  Pan fydd y babi’n cael ei eni mae angen perthnasoedd yn seiliedig ar fwyd iach a pherthnasau cariadus gydag oedolion, diogelwch ac amser chwarae mewn amgylchedd iach.
Mae’r 1000 diwrnod cyntaf yn hanfodol er mwyn datblygu sgiliau corfforol a chyfathrebu (The Best Start for Life 2021).  Yn ôl ‘Why 1,000 days (2022)’ gall maethiad gwael yn ystod y 1,000 o ddiwrnodau cyntaf achosi niwed i ymennydd plentyn sy’n datblygu, gan effeithio ar ei gallu i wneud yn dda yn yr ysgol ac ennill bywoliaeth dda a’i gwneud yn anoddach i blentyn a’i theulu godi allan o dlodi.  Dywed ‘The Best Start for Life (2021)’ mae lles emosiynol a chorfforol, sgiliau cymdeithasol, galluoedd gwybodus ac ieithyddol yn datblygu yn y 1,001 o ddiwrnodau tyngedfennol ac yn gosod y Sylfaen ar gyfer llwyddiant academaidd mewn bywyd unigolyn.  
Heriau Presennol 
Mae nifer o heriau mae ymarferwyr blynyddoedd cynnar yn goresgyn bob dydd fel diffyg staffio, gwaith papur, gradd cyflog, dim digon o gefnogaeth, cyllid a chefnogaeth ‘(Kelly et.al (2016)’.  Ond ers y pandemig mae mwy o sialensiau gan ymarferwyr goresgyn pan yn goflau ar ôl plant yn y lleoliad blynyddoedd cynnar.  Dwedir y wefan ‘Education recovery in early years providers (2022)’ mae’r pandemig wedi effeithio ar sgiliau cyfathrebu a lleferydd ac mae nifer wedi sylwi ar oedi yn eu cynnydd lleferydd ac iaith.  Dwedir hefyd bod y pandemig wedi cael effaith andwyol ar ddatblygiad personol, cymdeithasol ac emosiynol plant, gyda llawer o blant yn ddihyder mewn gweithgareddau grŵp.  Yn ogystal ag effaith datblygiad plentyn yn ôl ‘The Impact of Maternal Prenatal Related to the Covid-19 Pandemic during the first 1000 Days (Ebrill 2022)’ mae’r pandemig hefyd wedi cael effaith ar feichiogrwydd menywod oherwydd y pandemig gan achosi problemau iechyd meddwl oherwydd y pryderon iechyd, sydd yn effeithio ar straen cyn-geni ar y plentyn yn y groth.
Mae’n bwysig bod rhieni yn cael cefnogaeth yn ystod beichiogrwydd a’r 1000 diwrnod cyntaf o’r baban gan ei bod yn dangos cyfnod arwyddocaol a dylanwadol yn y datblygiad (Babies in Lockdown 2020).
Syniadau am weithgareddau
Yn ôl y wefan ‘List of Sensory Play Activities (2021)’ mae chwarae synhwyraidd yn bwysig i blant ifanc gan ei fod yn rhoi cyfleoedd diddiwedd iddynt ddatblygu a dysgu.  Mae chwarae o bob math yn hanfodol ar gyfer datblygiad plant a dysgu cynnar.  Mae chwarae yn cymorth i ddatblygu a gwella sgiliau echddygol, cydsymud a chanolbwyntio plant.  Yn ôl y wefan ‘Why hands on learning is so important for your preschooler (2022)’ anogir plant i ddysgu trwy archwilio trwy weithgareddau ymarferol.  Mae dysgu ymarferol yn gwella'r ffordd maent yn meddwl ac yn dysgu am yr hyn sydd o’i gwmpas trwy ddefnyddio ei synhwyrau.  Trwy ddarllen ac edrych ar luniau maent yn canolbwyntio ac yn edrych, maent yn dysgu’n glywedol trwy wrando ar oedolyn yn darllen stori neu yn canu ac yn datblygu sgiliau cinesthetig wrth deimlo ei fod yn cymryd rhan trwy deimlo gwahanol bethau.   
Dywedir ‘Loose Parts Play (2021)’ mae chwarae rhannau rhydd yn darparu amgylched llawn gwrthrychau diddorol sy’n cefnogi chwilfrydedd, creadigrwydd, dychymyg a dyfeisgarwch plant o bob oed a chyfnod.  Wrth roi gwrthrychau fydd plant ddim fel arfer yn chwarae mae hyn yn galluogi iddynt neilltuo eu pwrpas a’u hystyr eu hunain i’r gwrthrychau maent yn chwarae gyda, mae hyn yn caniatáu iddynt archwilio, creu a dychmygu.  Dywedir hefyd, mae chwarae dwr yn hyrwyddo lles, hybu datblygiad corfforol, ysgogi dychymyg a chreadigrwydd, gwella datblygiad gwybyddol, datblygu sgiliau cyfathrebu a llefaredd ac yn annog datblygiad cymdeithasol ac emosiynol.  Tra bod darllen a chanu yn adeiladu perthnasoedd ac yn datblygu sgiliau lleferydd ac iaith.
[image: ] Gwnaeth y damcaniaethwr Elinor Goldshmied (1910-2009) creu basgedi trysor er mwyn hybu datblygiad babanod.  Dywedir ‘Hughes, A.M. (dim dyddiad)’ maent yn cynnwys gwrthrychau gellir darganfod o gwmpas y tŷ neu sy’n cael ei ailgylchu ac yn cael ei rhoi mewn basged i blentyn 5-10 mis oed sydd yn eistedd.  Pan fyddant yr oedran yma mae pob chwarae yn archwiliad synhwyraidd trwy’r bysedd, y dwylo a’r geg.  Felly po fwyaf amrywiol yw’r deunydd, y mwyaf o ysgogiad ar gyfer diddordeb babanod a datblygiad ymennydd (getting to grips with loose-parts play (2019)’.  Damcaniaethwr arall sy’n pwysleisio ar bwysigrwydd dysgu ymarferol yw David Kolb.  Dywedir ‘Mcleod, S (1970)’ yn ôl damcaniaeth Kolb, mae profiad diriaethol, arsylwi adfyfyriol, cysyniadol haniaethol, ac arbrofi gweithredol yn ffurfio proses pedwar cam sy’n arwain at ddysgu effeithiol.  Mae damcaniaeth Kolb yn ymwneud â thwf personol a phersbectif y dysgwyr.  Mae Kolb yn esbonio bod gan wahanol blant a phobl arddull dysgu penodol yn naturiol.  
Yn ôl ‘Miriam, M (2021)’ mae’r holl weithgareddau yma yn hybu datblygiad a dealltwriaeth plentyn.  Wrth gynnig gweithgareddau hwylus maent yn gwella eu dealltwriaeth wybyddol o ddeunydd pwnc a sgiliau cymdeithasol.  Mae dysgu ymarferol yn rhan bwysig o blentyndod oherwydd dyma sut mae plant ifanc yn dysgu sgiliau yn anffurfiol cyn symud ymlaen i addysg ffurfiol.
Dywed y wefan ‘What is the curiosity approach and why is it important (2021) mae’r dull chwilfrydedd a chafodd ei greu gan Stephanie Barrett a Lyndsey Heller yn seiliedig ar ddysgu sy’n cael ei arwain gan y plentyn yn hytrach na chyfarwyddo a dweud wrth blant beth i’w wneud.  O ganlyniad, mae plant yn gwneud eu penderfyniadau eu hunain ac yn darganfod pethau drostynt eu hunain, gan arwain at fwy o hyder, meddwl beirniadol a galluoedd datrys problemau.  Dywedir y wefan hefyd bod y plant yn rhyngweithio mwy a’i gilydd a gwella eu sgiliau cymdeithasol a chyfathrebu.  Yn wahanol i feithrinfeydd arall, nid yw’r plant yn cael teganau plastig, ond yn hytrach eitemau cyffredin sydd wedi’u gwneud o bren neu ddeunyddiau naturiol eraill er mwyn hybu dychymyg (Berg, V. (2021).
Amgylcheddau
Yn ystod y 1000 diwrnod cyntaf o fywyd babi mae’n bwysig bod yr amgylchedd mae’n amgylchynu yn un positif a hapus.   Yn ôl ‘The best start for life (2021)’ mae beichiogrwydd iach yn paratoi’r ffetws ar gyfer bywyd iach.  Dywedir hefyd, mae’r ffetws yn agored i’r amgylchedd o gwmpas y fam wrth iddo dyfu y tu fewn i’r groth; mae’n clywed, yn bwyta’r hyn y mae’r fam yn ei fwyta a gall fod yn agored i’r hyn y mae’r fam yn ei amlynu ei hun iddo yn ogystal ag ymateb pan fydd ei mam wedi cynhyrfu.  Mae amgylchedd da yn dechrau yn y groth trwy maethlonu’r babi’n gywir ac osgoi straen a cham-drin. Dywed y wefan ‘The First 1,000 days (Mehefin 2022)’ gall fod yn newynog neu ddioddef straen neu gamdriniaeth yn ystod y cyfnod hwn gael canlyniadau hirdymor i ddatblygiad plentyn.  Gall amgylchedd anniogel neu afiach yn ystod y 1,000 o ddiwrnodau cyntaf gael canlyniadau hirdymor i iechyd corfforol plentyn.  Dywedir ‘Health, well-being, learning and development (2019)’ mae amgylchedd cadarnhaol yn hyrwyddo datblygiad cyfannol pob plentyn.  Mae dysgu a datblygiad plant yn cael eu dylanwadu gan eu hamgylchedd ffisegol.  Mae’n hanfodol bod yr amgylchedd yn groesawgar, yn lân, yn ddiogel ac yn ysgogol.   Mae’n bwysig creu amgylchedd sy’n ffafriol i chwarae a datblygu sgiliau gan fod plant yn dysgu trwy wneud, meddwl, gwrando, gwneud camgymeriadau, defnyddio eu synhwyrau, profi, ailadrodd a chael hwyl.  Dywedir ‘A curriculum for funded non-maintained nursery settings (2021)’ gall awyr agored ysbrydoli syndod a rhyfeddod tra hefyd yn caniatáu i blant fod yn nhw eu hunain mewn amgylcheddau agored, hamddenol ac ysgogol.  Mae awyr agored yn darparu cyfleoedd cyfoethog a dilys i synhwyrau plant gael eu hysgogi trwy’r hyn y maent yn ei glywed, ei gyffwrdd, ei gweld a’i arogli.
Dywedir ‘Wallis, N (2021)’ bod y wybodaeth a gesglir am amgylchedd babanod yn cael ei ddefnyddio i siapio’r ymennydd yn unol â hynny.  Dywedir po fwyaf cymhleth yw’r amgylchedd, y mwyaf cymhleth yw datblygiad yr ymennydd.  Dywedir ‘Innovation District (2017)’ gall dylanwadau cadarnhaol, megis dod i gysylltiad â geirfa fawr a gwrthrychau newydd, ysgogi twf myelin.  Ar y llaw arall, gall dylanwadau negyddol, megis esgeulustod ac ynysigrwydd cymdeithasol, fod yn niweidiol, a allai newid cwrs datblygiad yr ymennydd.
Yn ôl dull Montessori gan ‘Lopez, K. (2016)’ mae plant yn dysgu orau mewn amgylchedd sydd wedi’i baratoi i ganiatáu iddynt wneud pethau drostynt eu hunain.  Dylai’r amgylchedd dysgu fod yn blentyn canolog bob amser, gan ganiadau i blant archwilio deunyddiau o’u dewis.  Dylai gweithwyr proffesiynol baratoi’r amgylchedd dysgu trwy wneud deunyddiau a phrofiadau yn hygyrch i fyfyrwyr mewn modd trefnus a hunangynhwysol.  Yn ôl ‘Nruiz (2018)’ mae ystafelloedd dosbarth Montessori wedi’u cynllunio i ddarparu gwersi, gweithgareddau ac offer sydd wedi’u teilwra i anghenion a diddordebau datblygiadol pob plentyn.  Damcaniaethwr arall sydd yn debyg i ddamcaniaeth Montessori yw Froebel.  Credaf ef, mewn addysg trwy weithgaredd ac ymholi.  Roedd yn gweld blynyddoedd cynharaf bywyd plentyn fel y rhai mwyaf ffurfiannol a chwarae fel y math o ddatblygiad (Tovey, H (dim dyddiad).  
Dywedir ‘Enabling Pathways Consultation (Enabling Environments) (2021)’ mae rôl oedolyn yn hanfodol i gynnydd pob dysgwr, ond mae’n arbennig o bwysig yn ystod y cyfnod hwn o ddysgu.  Mae’r oedolyn yn gosod y disgwyliad dysgu drwy greu amgylcheddau emosiynol diogel lle gall dysgwyr ddechrau mynegi a rheoli eu teimladau a’u hymddygiad mewn ffyrdd cadarnhaol.  Dywedir hefyd dylai amgylcheddau galluogi roi cyfleoedd i ddysgwyr hysgogi i archwilio, ddatrys problemau, a datblygu eu creadigrwydd a’u sgiliau meddwl yn feirniadol.  Dylai’r amgylchedd hefyd ganiatáu ar gyfer myfyrio, yn ogystal â chreu cyfleoedd i ddysgwyr ddatblygu sgiliau echddygol bras a manwl wrth herio’u hunain yn gorfforol.
Datblygiad yr ymennydd 
Yn ôl ymchwil, mae 80% o ddatblygiad ymennydd plentyn yn digwydd o fewn y 1,000 diwrnod cyntaf o fywyd, gan wneud y 24 mis cyntaf o fywyd yn hanfodol ar gyfer iechyd gydol oes, dysgu a llwyddiant.  Mae plant yn datblygu cysylltiadau ymennydd trwy eu profiadau bob dydd gan ddechrau ar enedigaeth.  Cânt eu ffurfio trwy ryngweithio cadarnhaol â’u rhieni neu ofalwyr, yn ogystal â thrwy ddefnyddio eu synhwyrau i ryngweithio a’r byd ‘Brain Development (2023)’.  Dywedir hefyd, mae’r perthnasoedd sydd gan blentyn ag oedolion yn eu bywyd sy’n cael y dylanwad mwyaf ar ddatblygiad ei ymennydd.  Mae perthnasoedd cariadus ag oedolion ymatebol, dibynadwy yn hanfodol ar gyfer datblygiad iach plentyn.    Dywedir yr erthygl ‘The best start for life (2021)’ rhai o’r [image: ]profiadau pwysicaf a fydd yn siapio datblygiad ymennydd babi yw rhyngweithio ag oedolion arwyddocaol y neu fywydau.  Mae babanod yn rhyngweithio trwy faldod, mynegiant ar wyneb a symudiadau.  Mae’r oedolion sy’n gofalu amdanynt yn ymateb yn garedig gyda synau ac ystumiau.  Gelwir y broses hon yn ‘serve and return’ ac mae’n chwarae rhan hanfodol yn datblygu gwifrau’r ymennydd.  Mae’r fideo uchod yn dangos pwysigrwydd ‘serve and return’ a’r effeithiau mae’n cael ar ddatblygiad ymennydd.
https://www.youtube.com/watch?v=m_5u8-QSh6A
Bod yn gynhwysol 
Dywed ‘Lee, E. (2022)’ mae cynhwysiant ac arfer cynhwysol yn y blynyddoedd cynnar yn cyfeirio at arferion sy’n sicrhau bod pawb yn ‘perthyn’.  Mae hyn yn cynnwys y plant a’u rhieni neu gofalwyr, staff ac unrhyw un arall sy’n ymwneud a’r lleoliad blynyddoedd cynnar.  Dywed hefyd, bod pob plentyn yn unigryw ac yn datblygu a rei gyflymder ei hun a dylid trin pob plentyn yn deg a thalu sylw i’w cefndiroedd, diddordebau ac anghenion unigol.  
Partneriaethau/Perthnasoedd Proffesiynol 
  Fel gweithwyr proffesiynol mae’n bwysig creu perthnasau gyda’r plant sydd yn eich gofal a’r rhieni neu ofalwyr y plant hefyd.  Yn ôl ‘An inclusive practice (2022)’ rhaid i ddarparwyr gofal plant wneud yn siŵr bod pob plentyn yn eu gofal yn cael ei gynnwys.  Gan fod pob plentyn yn unigryw ac yn datblygu ar ei gyflymder ei hun, mae’n bwysig trin pob plentyn yn deg a rhoi sylw i’w diddordebau a’u hanghenion unigol yn hytrach na thrin pob plentyn yn yr un modd. Yn ôl ‘Relationships and child development (2020) mae rhyngweithio cynnes a chariadus rhwng rhiant neu weithiwr meithrinfa yn meithrin hyder, gwyntwch a chyfathrebu plentyn.  Bydd angen y sgiliau hyn ar y plentyn i weithio trwy broblemau, delio â straen, a ffurfio perthnasau iach ag eraill.  Dywedir hefyd, mae ymlyniad cryf a pherthnasoedd yn gynnar mewn bywyd hefyd yn cynyddu siawns y plentyn o gael gwell iechyd meddwl a llai o broblemau ymddygiad yn ddiweddarach mewn bywyd.  
Dywed y wefan ‘The first 1,000 days (2022) mae tlodi yn ystod plentyndod yn gysylltiedig â chanlyniadau iechyd a llesiant gwael yn ddiweddarach mewn bywyd.  Gall hyn fod yn rhannol oherwydd y straen ariannol ar rieni sydd yn eu hatal rhag darparu’r lefel o ofal sydd angen ar eu babi.  
Mae’r llun isod yn dangos theori Bronfenbrenner sydd yn cynnwys lefelau gwahanol o amgylcheddau a pherthnasau.  Mae’r haen gyntaf sef y Microsystem yw’r un mwyaf uniongyrchol o’r systemau nythu, ac mae’n cynnwys perthnasoedd dynol unigolyn, rhyngweithio rhyngbersonol, a’r amgylchoedd uniongyrchol.  Wrth medru ffurfio perthnasau gyda’i rhiant’gofalwyr yna byddai’n medru ffurfio perthnasau gyda athrawon ysgol ayyb.  Dylid ffurfio perthynas gyda phlentyn a’i rhieni ac amgylchedd yr ysgol (Williams, D. (2022).  Os nad yw’r camau yma yn cael ei cyflawnu yna fydd datblygiad y plentyn ddim yn ffynnu i’w potensial cyfan.
Gofal Parchus a dysgu ystyrlon
Yn ôl yr erthygl ‘Supporting-quality-interactions-during-care-giving-routines-Birth-3-years (dim dyddiad) mae babanod a phlant bach yn cyfathrebu’n ddi-eiriau gyda symudiad, ystumiau a mynegiant wyneb, yn ogystal ag ar lafar gyda synau a geiriau.  Mae bod yn ymwybodol o’r ciwiau hyn ac ymateb iddynt yn dygsu plant eu bod yn bwysig a’ch bod ar gael ac yn barod i ryngweithio gyda nhw.  Dywed y wefan ‘Change and chat quick tips (2012) mae amseroedd newid cewynau yn amser hanfodol ar gyfer cyfathrebu.  Dyma’r cyfleoedd cyntaf i’ch babi ddysgu sut i gymryd tro mewn sgyrsiau ac mae hyn yn gosod Sylfaen gadarn ar gyfer cyfathrebu a datblygu lleferydd yn y dyfodol.  Wrth i fabi gwybod ei bod yn mynd i gael ei fwydo, cael ei cewyn wedi newid a cael y cwsg wrth gyfathrebu ag oedolyn sydd yn gwybod ei anghenion mae’n cael y gofal gorau ac yn datblygu fel y dylai.  
Ymagweddau Rhyngwladol 
Mae’r ymagwedd Reggio Emilia at addysg plentyndod cynnar yn rhoi plant wrth y llyw, gan ystyried nhw fel unigolion chwilfrydig sydd â’r gallu a’r potensial i ddatblygu a dysgu o’u hamgylchedd a’r perthnasoedd maent yn eu ffurfio ag eraill.  Yn ôl ‘The benefits of a Reggio Emilia preschool (dim dyddiad) mae’r dull Reggio Emilia yn buddsoddi’r plant gan eu bod yn credu bod plant yn gallu datrys problemau yn well, ymgysylltu â’u cymuned a’u hamgylchedd, croesawu profiadau newydd, adeiladu sgiliau cymdeithasol, mynegi eu hunain yn hyderus, a mwynhau dysgu.  Mae Reggio Emilia yn cymryd agwedd gyfannol at addysg.  Dywed y wefan ‘Reggio inspired approach (2019) maent yn gwrando ar blant, gan roi amser iddynt nhw feddwl am syniadau wrth arsylwi.  Mae’r diddordebau plant yn cael ei ddefnyddio i gynllunio’r camau nesaf a phrosiectau’r dyfodol.  Mae’r cwricwlwm Te Whairki yn debyg i Reggio Emilia gan fod y plant yn cael ei weld fel dysgwyr hyderus a chymwys o’u genedigaeth.  Maent yn dysgu trwy ryngweithio a phob, lleoedd, a phethau ac mae’n broses sydd yn para am eu bywydau cyfan (Home – education in New Zealand (2017).’  Mae’r cwricwlwm Te Whairki yn ffocysu ar rymuso, datblygiad cyfannol, teulu a’r gymuned a pherthnasau.  

